วันพืชมงคล เกษตรกรหลายแห่งถือโอกาสเตรียมดินไว้เพาะปลูก
10 พฤษภาคม 2564 เป็นวันพืชมงคลจรดพระนังคัลแรกนาขวัญ เป็นวันมงคลของเกษตรกรไทย ซึ่งจะได้เริ่มต้นฤดูกาลเพาะปลูกพืชชนิดต่างๆ เนื่องจากจะก้าวเข้าสู่ฤดูฝนที่เหมาะแก่การปลูกพืช เพราะมีน้ำหล่อเลี้ยงเหมาะแก่การทำนาปลูกข้าวและพืชไร่ต่างๆวันพืชมงคลที่ได้เริ่มขึ้นในวันนี้เกษตรกรหลายพื้นที่หลายแห่ง ทั้งชาวนา  ชาวสวน ได้เตรียมดินไว้เพื่อการเพาะปลูก หลังจากนี้เมื่อมีน้ำฝนมาสามารถทำการเกษตรได้อย่างเต็มรูปแบบ ถือว่าเป็นการเริ่มต้นฤดูการผลิตของเกษตรกรไทย